
       GHEORGHE CIUHANDU

REFERAT

privind modificarea tarifelor pentru serviciile funerare şi modificarea tarifelor permiselor de lucru şi  locurilor de veci practicate în cimitirele aparţinând Primăriei Municipiului Timişoara aprobate prin H.C.L. nr.23/29.01.2008 prin indexare pentru anul 2009 cu rata inflaţiei  pe anul 2008
           Serviciile funerare, de curăţenie, lucrărilor şi bunurilor necesare realizării serviciilor funerare în cimitirele aparţinând Primăriei Municipiului Timişoara au fost concesionate prin licitaţie publică, în baza H.C.L.M.T. nr.84/22.04.2003 şi H.C.L.M.T. nr.266/28.06.2005 unor firme pe o perioadă de 10 ani, respectiv următoarelor societăţi : S.C. Vînătorul S.R.L., S.C. Consimpex S.R.L. şi S.C. DenisAlex S.R.L.


Precizăm că în conformitate cu Regulamentul de funcţionare a cimitirelor şi a crematoriilor aparţinând Primăriei Municipiului Timişoara H.C.L.nr.231/24.05.2005, tarifele aferente lucrărilor şi serviciilor funerare precum şi tarifele permiselor de lucru sunt aprobate prin hotărârea Consiliului Local.

Astfel, prin Hotărîrea Consiliului Local nr. 23/29.01.2008 s-au aprobat tarifele pentru serviciile funerare practicate în cimitirele aparţinând Primăriei Municipiului Timişoara pentru anul 2008, fiind indexate cu o rată a inflaţiei corespunzătoare anului 2007.

În luna Ianuarie 2009 s-a indexat cu rata inflaţiei, corespunzătoare anului 2008 taxa de concesiune, respectiv redevenţa pe care societăţile concesionare o au de achitat la bugetul local.

Astfel, se impune modificarea tarifelor pentru serviciile funerare practicate în cimitirele aparţinând Primăriei Municipiului Timişoara aprobate prin H.C.L. nr. 23/29.01.2008, prin indexarea cu rata inflaţiei stabilită pentru anul 2008 adică 7,85%.De asemenea se impune majorarea tarifelor permiselor de lucru şi locurilor de veci cu acelaşi procent de 7,85%care ne-a fost comunicat de către Institutul Naţional de Statistică –Direcţia Regională de Statistică Timiş. Tarifele locurilor de veci şi a permiselor de lucru au fost actualizate în 2008 cu rata inflaţiei pe anul 2007.
Prezentul referat a fost întocmit şi ca urmare a adresei nr. D82009-000003/22.01.2009 a SC DENISALEX S.R.L., prin care solicită majorarea unor servicii funerare cu 20%, având în vedere   

 modificarea salarului minim pe economie de la 500 lei/angajat la 600 lei/angajat cu toate impozitele aferente pe care aceste societăţi concesionare sunt obligate a le onora.
Anexăm nota de fundamentare a tarifelor serviciilor funerare şi tarifelor permiselor de lucru 
şi locurilor de veci modificate cu rata inflatiei aferente anului 2008, respectiv 7,85% cu modificarea salariului minim pe economie în cazul tarifelor serviciilor funerare, tarife care urmează a fi practicate în cimitirele aparţinând Primăriei Municipiului Timişoara în anul 2009 .

